**Suplement i Certifikatës për kualifikimin profesional,**

**PESHKIM, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё bisnesi tё vogёl nё veprimtaritë profesionale të sektorit të peshkimit.
* Tё kryejё llogaritje tё thjeshta ekonomike qё lidhen me veprimtaritë profesionale të sektorit të peshkimit.
* Të bëjë organizimin e vogël të punës në proceset e përgatitjes teknike për lundrimin e anijes për qëllime peshkimi
* Të interpretojë, plotësojë dhe përgatisë dokumentacionin teknik bazë të të sektorit të peshkimit.
* Të kryejë detyrat e shërbimit në urën e komandës në lundrim, qëndrim në spirancë dhe gjatë gjuetisë
* Të komunikojë me radio sipas standardeve të sistemit të global detar të rrezikut (GMDSS)
* Të përdorë pajisjet radio navigacionale për qëllime të lundrimit të sigurt dhe të gjuetisë së peshkut
* Të kryejë detyrat e shërbimit dhe punimet ndihmëse elektromekanike në lokalin e makinerisë
* Të kryejë matje tankesh dhe transferim të mbetjeve hidrokarbure tek impiantet e grumbullimit portual
* Të punojë në grup për kryerjen sa më të rregullt të procesit të gjuetisë me disa mënyra
* Të kryejë riparime të thjeshta të veglave të gjuetisë të dëmtuara nga gjuetia në anije
* Të kryejë procedura të përpunimit të peshkut.
* Të zbatoje standardet e sigurisë dhe shëndetit në punë në anije gjatë lundrimit, gjuetisë, punës në temperatura mjaft të ulta dhe për riparimin e veglave të dëmtuara nga gjuetia

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional nё kualifikimin profesional “Peshkim”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Me përfundimin e këtij niveli të kualifikimit dhe me një përvojë pune në det me anijet përkatëse, jo më pak se gjashtë (6) muaj individit i lind e drejta të testohet dhe kualifikohet nga Administrata Detare si Peshkatar i Kualifikuar, Kapitulli IV/1 sipas Konventës Ndërkombëtare të STCWF-’95 dhe/ose Marinar Kuverte në kualifikimin II/4 të STCW’78 e ndryshuar.

Ky arsimim i jep mundësi individit t’i drejtohet tregut të punës për t’u punësuar në:

* mjete lundrimi për qëllime peshkimi bregdetar me gjatësi deri në 24 metra;
* mjete lundrimi për qëllime peshkimi në ujërat e brendshme;
* mjete lundrimi të Rojes Bregdetare ose të agjencive ligj-zbatuese në det;
* mjete lundrimi kërkimor shkencor, praktike mësimore;
* mjete lundrimi për qëllime argëtimi - çlodhje në det;
* mjete lundrimi për qëllime tregtare.

Me përfundimin e kualifikimit profesional “Peshkim”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).